ડોલર સામે ભારતીય રૂપિયાના મૂલ્યમાં તીવ્ર ઘટાડો અને આંતરરાષ્ટ્રીય બજારમાં ક્રૂડ ઓઇલની કિંમતમાં થઈ રહેલા વધારાના કારણે આ સપ્તાહે ડીઝલની કિંમત વિક્રમ સપાટી સુધી ઊંચકાઈ હતી, જ્યારે પેટ્રોલની કિંમત તેના સર્વોચ્ચ સ્તરની નજીક છે. ગુરુવારે રૂપિયો ડોલર સામે વધારે ગગડીને ₹70.82ની વિક્રમ નીચી સપાટી પર પહોંચી ગયો હતો, જેના કારણે ઈંધણ વધારે મોંઘું થયું હતું. ભારત તેના ઓઇલના વપરાશના 80 ટકા ઓઇલની આયાત કરે છે એનો અર્થ એવો થાય કે જો રૂપિયો આ વર્ષે સ્થિર રહે તો પેટ્રોલ અને ડીઝલ લીટરે આશરે ₹6 સસ્તા થઈ શકે.